Michel Wurth

De Michel Wurth, gebuer de 17. Abrëll 1954 an der Stad Lëtzebuerg, ass e lëtzebuergeschen Ekonomist, Jurist a Manager.

1979 koum hien als Finanzanalyst op d'Arbed.

Vun 2006 bis Abrëll 2014 war hie Member vun der Generaldirektioun vun ArcelorMittal. Hien ass President vum Verwaltungsrot vun ArcelorMittal Luxembourg a Member vum Verwaltungsrot vum ganze Grupp."Michel Wurth: Récktrëtt aus der ArcelorMittal-Directioun." RTL.lu - 11.12.2013, 18:15 | Fir d'lescht aktualiséiert: 11.12.2013, 18:36.

De Michel Wurth ass President vun der Chambre de commerce, vun der UEL, vun der BIP Investment Partners a vu Paul Wurth. Hien ass Verwaltungsrotsmember vun der Lëtzebuerger Zentralbank, vun der BGL BNP Paribas, vun der Brasserie Nationale, vum d'Lëtzebuerger Land a vum Grupp Hôpitaux Robert-Schuman. Ausserdeem ass hien och ee vun de Vizepresidente vun der FEDIL a vum Lëtzebuerger Roude Kräiz.

Säin Urgrousspapp war de Paul Wurth.

 Gielercher 




Kategorie:Gebuer 1954
Kategorie:Manager (Wirtschaft)
Kategorie:Lëtzebuergesch Ekonomisten
Kategorie:Lëtzebuergesch Juristen
Kategorie:Lëtzebuergesch Persounen am Stolsecteur
Kategorie:Arbed
Kategorie:Grand officier de l'ordre de la couronne de chêne
Kategorie:Officier de la Légion d'honneur